ਅੰਦਰੋਂ ਉਹ ਬਹੁਤ ਘਬਰਾਈ ਹੋਈ ਸੀ। ਹੌਲੀਵੁੱਡ ਅਦਾਕਾਰਾ ਅੋਡਰੀ ਹੇਪਬਰਨ ਦੀ ਤਰ੍ਹਾਂ ਦਿਖਣ ਵਾਲੀ ਇਹ ਮੁਟਿਆਰ ਏਅਰਪੋਰਟ ਸਿਕਿਓਰਿਟੀ ਨੂੰ ਝਾਂਸਾ ਦੇ ਕੇ ਇੱਕ ਪਿਸਤੌਲ ਅਤੇ ਦੋ ਹੈਂਡ ਗ੍ਰੇਨੇਡ ਅੰਦਰ ਲਿਆਉਣ ਵਿੱਚ ਸਫਲ ਹੋ ਗਈ ਸੀ।

ਇਹ ਵੀ ਪੜ੍ਹੋ:

ਉਹ ਇਹ ਦਿਖਾਉਣ ਦੀ ਕੋਸ਼ਿਸ਼ ਕਰ ਰਹੀ ਸੀ ਕਿ ਵੇਟਿੰਗ ਲਾਊਂਜ ਵਿੱਚ ਬੈਠੇ ਇੱਕ ਹੋਰ ਸ਼ਖ਼ਸ ਸਲੀਮ ਇਸਾਵੀ ਨੂੰ ਉਹ ਨਹੀਂ ਪਛਾਣਦੀ ਹੈ। ਇਹ ਸ਼ਖ਼ਸ ਪਾਪੂਲਰ ਫਰੰਟ ਫਾਰ ਲਿਬਰੇਸ਼ਨ ਆਫ ਫਲਸਟਾਈਨ ਦੀ ਚੇ ਗਵਾਰਾ ਕਮਾਂਡੋ ਯੂਨਿਟ ਦਾ ਇੱਕ ਮਹੱਤਵਪੂਰਨ ਮੈਂਬਰ ਸੀ ਅਤੇ ਉਸ ਮੁਟਿਆਰ ਦਾ ਨਾਂ ਸੀ ਲੈਲਾ ਖ਼ਾਲਿਦ। 

ਲੈਲਾ ਖ਼ਾਲਿਦ ਬੇਰੂਤ ਤੋਂ ਇਕੱਲੇ ਉੱਡ ਕੇ ਰੋਮ ਪਹੁੰਚੀ ਸੀ।

ਲੈਲਾ ਅਤੇ ਉਸ ਦੇ ਸਾਥੀ ਇਸਾਵੀ ਨੇ ਜਾਣਬੁੱਝ ਕੇ ਫਸਟ ਕਲਾਸ ਵਿੱਚ ਆਪਣੀਆਂ ਸੀਟਾਂ ਬੁੱਕ ਕੀਤੀਆਂ ਸਨ ਤਾਂ ਕਿ ਉਨ੍ਹਾਂ ਨੂੰ  ਜਹਾਜ਼ ਦੇ ਕੌਕਪਿਟ ਤੱਕ ਪਹੁੰਚਣ ਵਿੱਚ ਆਸਾਨੀ ਹੋਵੇ।

ਲੈਲਾ ਖ਼ਾਲਿਦ 1973 ਵਿੱਚ ਪ੍ਰਕਾਸ਼ਿਤ ਆਪਣੀ ਆਤਮਕਥਾ 'ਮਾਈ ਪੀਪੁਲ ਸ਼ੈੱਲ ਲਿਵ'ਵਿੱਚ ਲਿਖਦੀ ਹੈ, ''ਕਿਉਂਕਿ ਮੈਂ ਅਤੇ ਇਸਾਵੀ ਅਲੱਗ-ਅਲੱਗ ਬੈਠੇ ਸੀ, ਇਸ ਲਈ ਸ਼ਿਕਾਗੋ ਵਿੱਚ ਰਹਿਣ ਵਾਲਾ ਇੱਕ ਗ੍ਰੀਕ ਅਮਰੀਕਨ ਮੇਰੇ ਵਿੱਚ ਕੁਝ ਜ਼ਿਆਦਾ ਹੀ ਦਿਲਚਸਪੀ ਲੈਣ ਲੱਗਿਆ ਸੀ।''

ਉਸ ਨੇ ਮੈਨੂੰ ਦੱਸਿਆ ਸੀ ਕਿ ਉਹ 15 ਸਾਲ ਅਮਰੀਕਾ ਵਿੱਚ ਰਹਿਣ ਦੇ ਬਾਅਦ ਆਪਣੀ ਮਾਂ ਨੂੰ ਮਿਲਣ ਆਪਣੇ ਘਰ ਗ੍ਰੀਸ ਜਾ ਰਿਹਾ ਸੀ। ਇੱਕ ਸਮੇਂ ਤਾਂ ਮੇਰੇ ਦਿਲ ਵਿੱਚ ਆਇਆ ਕਿ ਮੈਂ ਉਸ ਨੂੰ ਕਹਾਂ ਕਿ ਇਹ ਜਹਾਜ਼ ਛੱਡ ਕੇ ਕੋਈ ਦੂਜਾ ਜਹਾਜ਼ ਫੜ ਲੈ, ਪਰ ਫਿਰ ਮੈਂ ਆਪਣੇ ਆਪ ਨੂੰ ਰੋਕ ਲਿਆ।''

ਲੈਲਾ ਖ਼ਾਲਿਦ ਅਤੇ ਇਸਾਵੀ ਕੌਕਪਿਟ ਤੱਕ ਪਹੁੰਚੇ

ਜਹਾਜ਼ ਵਿੱਚ ਲੈਲਾ ਖ਼ਾਲਿਦ ਅਤੇ ਸਲੀਮ ਇਸਾਵੀ ਦੀਆਂ ਸੀਟਾਂ ਕੋਲ-ਕੋਲ ਸਨ। ਏਅਰ ਹੋਸਟੈੱਸ ਨੇ ਲੈਲਾ ਨੂੰ ਕੌਫ਼ੀ ਅਤੇ ਇਸਾਵੀ ਨੂੰ ਬੀਅਰ ਸਰਵ ਕੀਤੀ। ਪਰ ਇਸ ਦੇ ਬਾਅਦ ਏਅਰ ਹੋਸਟੈੱਸ ਦੇ ਬਹੁਤ ਜ਼ੋਰ ਦੇਣ ਦੇ ਬਾਵਜੂਦ ਲੈਲਾ ਖ਼ਾਲਿਦ ਨੇ ਕੁਝ ਨਹੀਂ ਖਾਧਾ।

ਬਲਕਿ ਉਨ੍ਹਾਂ ਨੇ ਏਅਰਹੋਸਟੈੱਸ ਨੂੰ ਕਿਹਾ ਕਿ ਉਸ ਨੂੰ ਠੰਢ ਲੱਗ ਰਹੀ ਹੈ ਅਤੇ ਉਸ ਦੇ ਢਿੱਡ ਵਿੱਚ ਦਰਦ ਹੈ, ਇਸ ਲਈ ਤੁਸੀਂ ਮੈਨੂੰ ਇੱਕ ਹੋਰ ਕੰਬਲ ਦੇ ਦਿਓ। ਕੰਬਲ ਮਿਲਦੇ ਹੀ ਲੈਲਾ ਨੇ ਆਪਣੇ ਹੈਂਡ ਗ੍ਰੇਨੇਡ ਅਤੇ ਪਿਸਤੌਲ ਕੰਬਲ ਦੇ ਹੇਠ ਰੱਖ ਦਿੱਤੇ ਤਾਂ ਕਿ ਉਨ੍ਹਾਂ ਤੱਕ ਆਸਾਨੀ ਨਾਲ ਪਹੁੰਚਿਆ ਜਾ ਸਕੇ। 

ਸ਼ੂਟ ਦਿ ਵੂਮੈਨ ਫਸਟ'ਦੀ ਲੇਖਿਕਾ ੲਲੀਨ ਮੈਕਡੌਨਲਡ ਨੂੰ ਦਿੱਤੇ ਗਏ ਇੰਟਰਵਿਊ ਵਿੱਚ ਲੈਲਾ ਖ਼ਾਲਿਦ ਦੱਸਦੀ ਹੈ, ''ਜਿਵੇਂ ਹੀ ਜਹਾਜ਼ ਕਰਮਚਾਰੀਆਂ ਨੇ ਖਾਣਾ ਦੇਣਾ ਸ਼ੁਰੂ ਕੀਤਾ, ਸਲੀਮ ਕੌਕਪਿਟ ਤੱਕ ਪਹੁੰਚ ਗਿਆ। ਉਸ ਦੇ ਪਿੱਛੇ-ਪਿੱਛੇ ਮੈਂ ਵੀ ਆਪਣੀ ਗੋਦੀ ਵਿੱਚ ਰੱਖੇ ਹੈਂਡ ਗ੍ਰੇਨੇਡ ਲੈ ਕੇ ਦੌੜੀ।''

''ਇਸ ਚੱਕਰ ਵਿੱਚ ਏਅਰ ਹੋਸਟੈੱਸ ਦੇ ਹੱਥ ਤੋਂ ਟ੍ਰੇ ਹੇਠਾਂ ਡਿੱਗ ਗਈ ਅਤੇ ਉਹ ਜ਼ੋਰ ਨਾਲ ਚੀਕੀ। ਉਦੋਂ ਹੀ ਮੇਰੀ ਕਮਰ ਵਿੱਚ ਫਸਿਆ ਹੋਇਆ ਪਿਸਤੌਲ ਮੇਰੀ ਪੈਂਟ ਦੇ ਅੰਦਰ ਤੋਂ ਹੁੰਦਾ ਹੋਇਆ ਜਹਾਜ਼ ਦੇ ਫਰਸ਼ 'ਤੇ ਜਾ ਡਿੱਗਿਆ। ਮੈਂ ਅਤੇ ਇਸਾਵੀ ਨੇ ਚੀਕ ਕੇ ਹੁਕਮ ਦਿੱਤਾ ਕਿ ਫਸਟ ਕਲਾਸ... \n\nਉਪਰੋਕਤ ਲੇਖ ਲਈ ਮੈਨੂੰ ਇੱਕ ਵਧੀਆ ਸਿਰਲੇਖ ਦਿਓ।
ਲੈਲਾ ਖ਼ਾਲਿਦ: ਕਿਵੇਂ ਬਣੀ ਸੀ ਫ਼ਲਸਤੀਨੀ ਖਾੜਕੂਆਂ ਦੀ ਪੋਸਟਰ ਗਰਲ